### NN 24/2025 (12.2.2025.), Pravilnik o izmjenama i dopuni Pravilnika o kriterijima i postupku odabira osoba koje se upućuju na osposobljavanje za časnika

Ministarstvo obrane

212

Na temelju članka 44. stavka 4. Zakona o službi u Oružanim snagama Republike Hrvatske (»Narodne novine«, broj 73/13, 75/15, 50/16, 30/18, 125/19, 155/23, 158/23 i 14/24), donosim

PRAVILNIK

O IZMJENAMA I DOPUNI PRAVILNIKA O KRITERIJIMA I POSTUPKU ODABIRA OSOBA KOJE SE UPUĆUJU NA OSPOSOBLJAVANJE ZA ČASNIKA

Članak 1.

U Pravilniku o kriterijima i postupku odabira osoba koje se upućuju na osposobljavanje za časnika (»Narodne novine«, broj 158/13) u članku 4. stavku 1. riječi: »Uprava za ljudske resurse«, zamjenjuje se riječima: »Uprava za ljudske potencijale«.

U stavku 2. riječi: »Uprava za ljudske resurse«, zamjenjuje se riječima: »Uprava za ljudske potencijale«.

Članak 2.

U članku 9. stavak 1. mijenja se i glasi:

»(1) Ako je broj kandidata iz kategorije djelatnih vojnika/mornara i djelatnih dočasnika te kandidata s tržišta rada koji udovoljavaju općim i posebnim uvjetima veći od broja kandidata utvrđenog godišnjim planom prijma osoblja provodi se vrednovanje kandidata prema sljedećim kriterijima:

– stupanj obrazovanja

– osobni čin (za kandidate koji su se prijavili na interni oglas)

– tjelesna spremnost

– poznavanje stranog jezika

– zadnja službena ocjena (za kandidate koji su se prijavili na interni oglas)

– završena Obuka za razvoj vođa u Središtu za razvoj vođa »Marko Babić« (za kandidate koji su se prijavili na interni oglas)

– vrijeme provedeno u djelatnoj vojnoj službi u Oružanim snagama Republike Hrvatske (za kandidate koji su se prijavili na interni oglas)

– odlikovanja i vojne medalje (za kandidate koji su se prijavili na interni oglas)

– pohvale i nagrade (za kandidate koji su se prijavili na interni oglas).«

Članak 3.

Članak 10. mijenja se i glasi:

»(1) Na temelju vrednovanja kandidata izrađuju se Skupna lista kandidata za osposobljavanje za časnika i Lista kandidata za osposobljavanje za časnika za rod/službu/struku i njihove specijalnosti.

(2) Skupna lista kandidata za osposobljavanje za časnika utvrđuje se pojedinačno po abecednom redu za kandidate s internog oglasa i za kandidate s javnog natječaja na Tiskanici 3. koja se nalazi u Prilogu 3. ovoga Pravilnika i njegov je sastavni dio.

(3) Lista kandidata za osposobljavanje za časnika za rod/službu/struku i njihove specijalnosti utvrđuje se za kandidate s javnog natječaja, pojedinačno za rod/službu/struku u okviru kojih se kandidati rangiraju prema ukupnom broju ostvarenih bodova na Tiskanici 3.a koja se nalazi u Prilogu 4. ovoga Pravilnika i njegov je sastavni dio.«.

Članak 4.

Članak 11. mijenja se i glasi:

»(1) Nakon provedenog postupka vrednovanja kandidata, u slučaju jednakog broja bodova prednost pri zapošljavanju kandidata određuje se u skladu sa Zakonom o hrvatskim braniteljima iz Domovinskog rata i članovima njihovih obitelji.

(2) Ako se prednost ne može utvrditi u skladu sa stavkom 1. ovoga članka, prednost ima kandidat koji je ostvario veći broj bodova redom važnosti prema sljedećim kriterijima:

– zadnja službena ocjena (za kandidate koji su se prijavili na interni oglas)

– stupanj obrazovanja (za kandidate s tržišta rada)

– vrijeme provedeno u djelatnoj vojnoj službi u Oružanim snagama Republike Hrvatske.«

Članak 5.

(1) Prilozi 2. i 3. Pravilnika o kriterijima i postupku odabira osoba koje se upućuju na osposobljavanje za časnika (»Narodne novine«, broj 158/13) zamjenjuju se novim prilozima, a iza Priloga 3. dodaje se Prilog 4.

(2) Prilozi iz stavaka 1. ovoga članka nalaze se u prilogu ovoga Pravilnika i njegov su sastavni dio.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/25-02/2
 Urbroj: 512-01-25-2
 Zagreb, 5. veljače 2025.

Potpredsjednik
 Vlade Republike Hrvatske
 i ministar obrane
 Ivan Anušić, v. r.

PRILOG 2.

Tiskanica 2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime, ime oca, majke i prezime kandidata

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

datum rođenja i OIB kandidata

KRITERIJ I VREDNOVANJE KANDIDATA ZA OSPOSOBLJAVANJE ZA ČASNIKA

|  |  |  |  |
| --- | --- | --- | --- |
|  | KRITERIJI | BODOVI | OSTVARENI  BODOVI |
| I.  STUPANJ OBRAZOVANJA | Doktorski studij/sveučilišni specijalistički studij/specijalizacija određene grane medicine za kandidata doktora medicine | 15 |  |
| Sveučilišni diplomski studij/sveučilišni integrirani prijediplomski i diplomski studij/stručni diplomski studij | 10 |
| II.  OSOBNI ČIN | Osobni čin dočasnika | 20 |  |
| Razvodnik | 10 |
| Pozornik | 5 |
| III.  TJELESNA SPREMNOST | Osobito se ističe | 30 |  |
| Ističe se | 20 |
| Dobar | 10 |
| IV.  POZNAVANJE 1. STR. JEZIKA | Rezultat 65 % – 100 % | Postignuti rezultat množi se s 0,2 |  |
| V.  POZNAVANJE 2. STR. JEZIKA | Rezultat 65 % – 100 % | Postignuti rezultat množi se s 0,2 |  |
| VI.  ZADNJA SLUŽ.OCJENA \* | Osobito se ističe | 10 |  |
| Ističe se | 5 |
| VII.  OBUKA \* | Završena Obuka za razvoj vođa u Središtu za razvoj vođa »Marko Babić« | 40 |  |
| VIII.  VRIJEME PROVEDENO U DVS \* | Svaka puna godina djelatne vojne službe | 5 |  |
| IX.  ODLIKOVANJA I  VOJNE MEDALJE \* | Svako odlikovanje i vojna medalja | 10 |  |
| X.  POHVALE I NAGRADE \* | Svaka pohvala i nagrada | 5 |  |
| UKUPNO BODOVA | | |

\* Primjenjuje se za vrednovanje kandidata s internog oglasa.

\_\_\_\_\_\_\_\_\_\_\_\_\_\_\_\_

Mjesto i datum

čin, ime i prezime, odgovorne osobe

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vlastoručni potpis odgovorne osobe

PRILOG 3.

Tiskanica 3.

SKUPNA LISTA KANDIDATA ZA OSPOSOBLJAVANJE ZA ČASNIKA S INTERNOG OGLASA/JAVNOG NATJEČAJA

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Red. broj | Ime i prezime  (roditelj) | Datum  rođenja | OIB | Stupanj  obrazovanja | Zvanje |  |  |  | Kriterij za bodovanje i broj bodova | | | | | | | | Napomena |
| I | II | III | IV | V | VI | VII | VIII | IX | X | UK |  |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
|  |  |  |  |  |  |  |  |  |  |  |  |  |  |  |  |  |  |

PRILOG 4.

Tiskanica 3.a

LISTA KANDIDATA ZA OSPOSOBLJAVANJE ZA ČASNIKA S JAVNOG NATJEČAJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(za rod/službu/struku i njihove specijalnosti)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Red. broj | Ime i prezime  (roditelj) | Datum  rođenja | OIB | Stupanj  obrazovanja | Zvanje | Kriterij za bodovanje i broj bodova | | | | | Napomena |
| I | III | IV | V | UK |  |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
|  |  |  |  |  |  |  |  |  |  |  |  |